Vermiste ma se liggaam gevindArgieffoto Kol. Tembinkosi Kinana, woordvoerder van die polisie, het gesê die liggaam is deur polisieduikers gevind. ŉ Geregtelike doodsondersoek is geopen. Volgens Kinana is die polisie omstreeks 16:00 Sondagmiddag na Langstraatbrug ontbied na berigte van ŉ verdrinking. “Vier kinders tussen die ouderdomme van 12 en 13 het in die rivier geswem en in die moeilikheid beland.” Werner Vermaak, woordvoerder van ER24, het vroeër gesê die ma en nog ŉ vrou het in die water gespring om die kinders te red. Al die kinders is uit die water gered en na die Paarl-provinsiale hospitaal geneem vir behandeling. Die ma is deur sterk strome die rivier af gesleur.